111. ΠΡΟΕΔΡΙΚΟ ΔΙΑΤΑΓΜΑ  υπ’ αριθ.214 της 3/22 Ιουν.1987 (ΦΕΚ Α΄ 97) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από τον «ΕΛΛΗΝΙΚΟ ΟΡΓΑΝΙΣΜΟ ΤΟΥΡΙΣΜΟΥ (ΕΟΤ)». Έχοντας υπόψη: 1.Τις διατάξεις του άρθρ.19 παρ.3 και του άρθρ.18 παρ.3 του Νόμ.1418/1984 «Δημόσια έργα και ρυθμίσεις συναφών θεμάτων» (ΦΕΚ 23 Α΄). 2.Την αριθ. ΔΙΟΝΟΣΕ 207/13.2.87 απόφαση του Πρωθυπουργού και του Υπουργού Εθνικής Οικονομίας «Ανάθεση αρμοδιοτήτων στον Υφυπουργό Εθνικής Οικονομίας Αντώνη Γεωργιάδη (ΦΕΚ 81 Β΄). 3.Τις διατάξεις της παρ.5 του άρθρ.24 του Νόμ.1558/1985 «Κυβέρνηση και κυβερνητικά όργανα» (ΦΕΚ 137 Α΄). 4.Την αριθ.2389/13.2.87 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 81 Β΄). 5Την αριθ.13/1987 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης, Περιβάλλοντος, Χωροταξίας και Δημοσίων Έργων και των Υφυπουργών Εθνικής Οικονομίας και Οικονομικών αποφασίζουμε: Αρμόδια Όργανα Άρθρ.1.-Αρμόδιοι για τη λήψη αποφάσεων, κατά τις διατάξεις του Νόμ.1418/1984 «Δημόσια έργα και ρυθμίσεις συναφών θεμάτων» και των Π.Δ/των τα οποία εκδίδονται σε εκτέλεσή του, για τα έργα που εκτελούνται από τον «Ελληνικό Οργανισμό Τουρισμού» (ΕΟΤ) είναι ο εποπτεύων τον ΕΟΤ Υπουργός, ο Γενικός Γραμματέας του ΕΟΤ ή τα εξουσιοδοτούμενα όργανα σύμφωνα με τις οργανωτικές διατάξεις του ΕΟΤ και όπως ειδικότερα ορίζεται στα επόμενα άρθρα. Διευθύνουσα Υπηρεσία-Προϊσταμένη Αρχή Άρθρ.2.-α) «Διευθύνουσα Υπηρεσία» ή «Επιβλέπουσα Υπηρεσία» είναι τα αρμόδια Τμήματα Κατασκευών και Συντήρησης της Διεύθυνσης Τεχνικών Υπηρεσιών του ΕΟΤ και οι Τεχνικές Υπηρεσίες των Περιφερειακών Υπηρεσιών Τουρισμού σύμφωνα με τις οργανωτικές διατάξεις, β)«Προϊσταμένη Αρχή» ή «Εποπτεύουσα Αρχή» είναι ο Γενικός Γραμματέας του ΕΟΤ. Για ανάληψη  από την Προϊσταμένη Αρχή οικονομικής υποχρέωσης ανώτερης των 5.000.000 δραχμ. απαιτείται προηγούμενη απόφαση του Διοικητικού Συμβουλίου. Για έργα προϋπολογιζόμενης δαπάνης μέχρι ποσού 5.000.000 δραχμ. καθήκοντα Προϊσταμένης Αρχής ασκεί ο Διευθυντής Τεχνικών Υπηρεσιών του ΕΟΤ. Τεχνικό Συμβούλιο Άρθρ.3.-1.Το Τεχνικό Συμβούλιο συγκροτείται από το Διοικητικό Συμβούλιο του ΕΟΤ και αποτελείται από: α)Τον Διευθυντή των Τεχνικών Υπηρεσιών του ΕΟΤ ως Πρόεδρο αναπληρούμενο από το νόμιμο αναπληρωτή του. β)ένα τεχνικό υπάλληλο κατηγορίας ΠΕ βαθμού Α ή Β του Υπουργείου που εποπτεύει τον ΕΟΤ που ορίζεται με τον αναπληρωτή του από το αρμόδιο όργανο του Υπουργείου. γ)Ένα τεχνικό υπάλληλο της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων κατηγορίας ΠΕ βαθμού Α΄ ή Β΄ που ορίζεται με τον αναπληρωτή του από τον Υπουργό Περιβάλλοντος, Χωροταξίας και Δημοσίων Έργων. δ)Ένα τεχνικό υπάλληλο της Διεύθυνσης Τεχνικών Υπηρεσιών του ΕΟΤ διπλωματούχο Ανωτάτων Εκπαιδευτικών Ιδρυμάτων οιασδήποτε κατηγορίας, κλάδου και βαθμού που ορίζεται με τον αναπληρωτή του από τον Γενικό Γραμματέα του ΕΟΤ. ε)Ένα εκπρόσωπο του Τεχνικού Επιμελητηρίου Ελλάδος που ορίζεται με τον αναπληρωτή του από τη Διοικούσα Επιτροπή του ΤΕΕ. 2.Καθήκοντα Γραμματέα εκτελεί υπάλληλος του ΕΟΤ οιασδήποτε κατηγορίας, κλάδου και βαθμού που ορίζεται με τον αναπληρωτή του από το Γενικό Γραμματέα του ΕΟΤ. 3.Τα θέματα εισηγούνται στο Συμβούλιο ο Προϊστάμενος του Τμήματος Ελέγχου της Διεύθυνσης Τεχνικών Υπηρεσιών του ΕΟΤ ή ο νόμιμος αναπληρωτής του. Ο εισηγητής συμμετέχει στο Συμβούλιο χωρίς ψήφο. 4.Ο Πρόεδρος του Συμβουλίου μπορεί να καλεί στις συνεδριάσεις οποιοδήποτε υπάλληλο ή ιδιώτη για παροχή πληροφορίας ή γνώμης σχετικά με τα θέματα που συζητούνται στο Συμβούλιο. 5.Το Τεχνικό Συμβούλιο είναι σε απαρτία όταν είναι παρόντες ο Πρόεδρος ή ο αναπληρωτής του και δύο από τα μέλη του. 6.Οι αποφάσεις και γνωμοδοτήσεις λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. 7.Το Τεχνικό Συμβούλιο παρέχει τη γνώμη του για τα θέματα που ορίζει ο Νόμ.1418/84 και τα εκτελεστικά αυτού δ/τα, επίσης για θέματα έγκρισης συγκριτικών πινάκων παρατάσεων προθεσμίας πρωτοκόλλων νέων τιμών εφόσον παραπέμπονται από το αρμόδιο όργανο καθώς και για κάθε θέμα ειδικής φύσεως ή σοβαρότητας που παραπέμπει σ’ αυτό ο Γενικός Γραμματέας του ΕΟΤ. (Μετά τη σελ.64,904(α) Σελ.64,905 Τεύχος Θ83-Σελ.81 Ελληνικός Οργανισμός Τουρισμού 18.Β.α.110-111 197 Παρεκκλίσεις-Πρότυπα συμβατικά τεύχη Άρθρ.4.-1.Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων του ΕΟΤ εγκρίνονται από το Διοικητικό Συμβούλιο μετά από γνώμη του Τεχνικού Συμβουλίου. 2.Πρότυπα συμβατικά τεύχη που δεν καλύπτονται από αντίστοιχα της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων εγκρίνονται με κοινή απόφαση των Υπουργών Περιβάλλοντος, Χωροταξίας  και Δημοσίων Έργων και του Υπουργού που εποπτεύει τον ΕΟΤ μετά από πρόταση του Διοικητικού Συμβουλίου. Διεθνείς Διαγωνισμοί Άρθρ.5.-Οι διακηρύξεις διεθνών διαγωνισμών για έργα που αφορά το παρόν δ/γμα, εγκρίνονται από το Διοικητικό Συμβούλιο του ΕΟΤ μετά από γνώμη του Τεχνικού Συμβουλίου. Αιτήσεις Θεραπείας Άρθρ.6.-Στις αιτήσεις θεραπείας που ασκούνται σύμφωνα με τις διατάξεις του άρθρ.12 του Νόμ.1418/1984 αποφασίζει ο Υπουργός που εποπτεύει τον ΕΟΤ μετά από γνώμη του Τεχνικού Συμβουλίου Δημοσίων Έργων της Κεντρικής Υπηρεσίας της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων. Οι αιτήσεις αυτές απευθύνονται στον εποπτεύοντα του ΕΟΤ Υπουργό και επιδίδονται στη Διευθύνουσα το έργο υπηρεσία ή την προϊσταμένη αρχή χωρίς να απαιτείται κοινοποίηση στον Υπουργό Περιβάλλοντος, Χωροταξίας και Δημοσίων Έργων. Τα θέματα των αιτήσεων θεραπείας εισηγείται ο Διευθυντής Διευθύνσης Τεχνικών Υπηρεσιών του ΕΟΤ ο οποίος συμμετέχει στο παραπάνω Συμβούλιο χωρίς ψήφο. Τελικές διατάξεις Άρθρ.7.-1.Στα έργα του ΕΟΤ των οποίων οι συμβάσεις διέπονται από προγενέστερες διατάξεις του Νόμ.1418/1984 αποφασίζουν ή γνωμοδοτούν σύμφωνα με τις προγενέστερες αυτές διατάξεις, τα όργανα που προσδιορίζονται με το παρόν δ/γμα. 2.Τα θέματα που δεν ρυθμίζονται ειδικά με τις διατάξεις του παρόντος, διέπονται από το Νόμ. 1418/1984 και τα Π. Δ/τα και τις κανονιστικές αποφάσεις που εκδίδονται κατ’ εξουσιοδότησή του. Έναρξη Ισχύος Άρθρ.8.-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως. Σελ.64,906 Τεύχος Θ83-Σελ.82 18.Β.α.111 Ελληνικός Οργανισμός Τουρισμού 198 